Klaus Barbie

Bakgrunn

Barbie var sønn av Nikolaus Barbie og Anna Hees; foreldrene giftet seg året etter hans fødselen. Familien kom Merzig i Saar nær den franske grense. Hans forfedre på farssiden gikk sannsynligvis tilbake til en fransk familie ved navn Barbier som hadde forlatt Frankrike under den franske revolusjon.
Faren ble alvorlig såret i nakken under Slaget ved Verdun under første verdenskrig, og kom seg aldri helt. I hjemmet ble han en voldelig alkoholiker. I 1934 tok  Klaus Barbie abitur ved Friedrich-Wilhelm-Gymnasium i Trier.
Etter sin abitur ble han medlem av Hitlerjugend og personlig adjutant til den lokale partilederen. Barbie traff i 1935 Heinrich Himmler og ble etter kort tid medlem av SS og SD.

I Nederland

Etter den tyske erobring av Nederland kom Barbie den 29. mai 1940 til Amsterdam. Frem til mars 1942 tjenestegjorde han i Zentralstelle für jüdische Auswanderung in Amsterdam. I november 1940 ble han forfremmet til SS-Obersturmführer. Klaus Barbie var i Nederland særlig engasjert i forfølgelsen og torturen av frimurere.

I Frankrike

I november 1942 ble han utnevnt til sjef for Gestapo i Lyon i det av det tysk okkuperte Frankrike. Han var dermed underordnet kommandanten for Sicherheitspolizei og SD i Lyon (Kommandeur der Sicherheitspolizei und des SD). Han utførte sine oppdrag med stor grusomhet. Han leide suite 68 i tredje etasje i Lyons Hotel Terminus og holdt der orgier av uutsigelig avskyelighet (Barbies biograf Tom Bower). Barbie torturerte katolske prester med elektrosjokk, hengte de opp etter føttene, lot barn sulte og banket dem opp. Nakne kvinner ble slått til bevisstløshet, voldtatt og misbrukt ved at man tvang dem til seksuell omgang med hunder. 
Barbie bekjempet særskilt den franske motstandsbevegelsen, men lot også forfølge, deportere og myrde jøder. Han torturerte og drepte egenhendig blant andre motstandsmannen Jean Moulin, Charles de Gaulles personlige representant innen den franske motstandsbevegelsen.

I CICs tjeneste

Etter andre verdenskrig ble Barbie rekruttert av de amerikanske myndigheter for arbeid innen kontraspionasjen Counter Intelligence Corps (CIC) Barbie fikk forhøre fanger på amerikanske baser. Franskmennene visste imidlertid at Barbie fantes i den amerikanske okkupasjonssonen i Tyskland.

I Bolivia

Barbie fikk i 1951 hjelp av CID til gå under jorden og flykte til Bolivia, der han bosatte sig i hovedstaden La Paz under navnet Klaus Altmann. Ved to rettssaker i Lyon, i 1952 og 1954, ble Barbie dømt til døden in absentia.
I 30 år levde han så i Bolivia hvorfra han assisterte og opplærte flere diktaturregimer i hvordan man med hårdhendte metoder, tortur, forhører opposisjonelle.  Det spekuleres i om Barbie hjalp CIA å fange Che Guevara i 1967.Han gjennomførte også et stort våpenkjøp av stridsvogner fra Østerrike til den bolivianske armé. Disse kom senere til anvendelse i et statskupp mot den folkevalgte regjeringen, et kupp orkestrert av Luis García Meza Tejada i 1980.

Rettssak og fengsel

Etter intensive forhandlinger med den bolivianske regjering kunne Barbie i 1983 pågripes og utleveres til Frankrike. I 1987 ble han stilt for retten anklaget for forbrytelser mot menneskeheten ettersom hans krigsforbrytelser var foreldede. Domstolen anså det være bevist at Barbie var ansvarlig for deportasjonen av 842 franske jøder og motstandsmenn til Auschwitz. Den 4. juli 1987 ble Barbie dømt til livsvarig fengsel.  Hans forsvarer var den berømte fransk-algeriske advokaten Jacques Vergès. Fire år senere ble han rammet av leukemi og døde 77 år gammel i sin fengselscelle.